Den Vest-Sjællandske Avis, 1820-04-18
Hs. Hellighed modtager stedse flere ubehagelige Efterretning er fra Spanien; Katholicismen er i dette Land tilføiet et Banesaar, som den vanskelig vil forvinde, ogsaa i Valladolid er Jnqvisitionens Bygning bleven fløifet indtil Grunden, man har bragt Fangerne i Triumph igiennem Gaderne og foranstaltet Fester til deres Ære. J Barcellona er intet blevet tilbage af Jnqvisitionens Bygninger uden Mure og Taarne; Folket har undersøgt hver Krog, og ødelagt alt hvad der forefandtes; uhyre Ladninger af Acter ere blevne forefundne, og deriblandt selv Arrestations Ordrer, som endnu ikke vare blevne exeqverede. Mange Geistlige, hvoriblandt 3 Biskopper, og andre anseelige Personer, have taget Flugten til Portugal, ifølge Moniteuren skal det være aldeles roeligt i dette Land; den udtrykker sig herom i en meget ivrig Tone, og taler haardt modde liberale Blade, som have udbredet disse Efterretninger; hvilke den siger ikke at være andet end infame Bagtalelser, som ere saameget mere fornærmende for den ædle Portugisiske Nations Stolthed, som den altfor godt veed, hvad den er sig selv og sin Souverain skyldig, og derfore aldrig vil lade sig forlede af de underfundige Ophidselser af de svorne Fiender af de legitime Regieringer. (Saavidt som det hidindtil er bekiendt, var ikke heller Folket i Portugal i mindste Maade fiendtligt sindet mod sin Regiering; men blot misfornøiet med, at Kongen ikke residerer i Landet, og at der er indrømmet Englænderne en saa stor Jndflydelse paa dets Bestyrelse.) Hvad Spanien derimod angaaer, saa er det fornemmeligt de Franske Blade, som fortrinsviis kalde sig de legitime, der udbrede Efterretningerne om en uroelig og overdreven Friehedsaand hos det Spanske Folk, saa at ogsaa disse Efterretninger maae høres med en vis Mistillid, f. Ex. naar de fortælle os, at Hertugerne og Marqvierne i Spanien ere stolte af, naar de tillægges den Hæderstitel af Borgere; eller naar de berette os, at man yttrer lydeligen i Saragossa, at Constitutionen ikke er frie nok endnu (endskiøndt den egentlig talt omdanner Landet til en Republik, i hvis Spidse Kongen staaer, men at den trænger endnu til mange Udvidelser, og at Klubben i Kaffehuset Lorencini i Madrid, Spaniens Jacobinerclub, allerede udøver den største Jndflydelse paa Regieringens Beslutninger og har bevirket Tilbagekaldelse af den Kongelige Resolution, hvorved den forrige Kongens Yndling, Montenegro, skulde ansættes som Consul i Bourdeaux, fra det nordlige Spanien fortæller man dog bestemt, at man seer overalt Nationalcocarder, at nye Aviser udkomme, og Clubber blive oprettede; men Rygtet om, at Greven af Abisbal har ladet sig udnævne til Consul for en Spansk Republik har igien tabt sig; derimod har han ladet indrykke et Stykke til sit Forsvar i det Madrider Blad, som kaldes Miscelanea. - At det er langt fra at være roeligt i Spanien kan man ikke omtvivle, ikke heller kan man vente sig noget andet; dette gielder især og Valencia, hvor Hadet til den forrige Gouverneur Eliobrænder saa levende, og om det nordlige Spanien især Biscaia Navarra o. s. v., hvor visse Stænder. have nydt tilforn visse Frieheder og Privilegier, som nu ligge i Strid med de nye Frieheds Grundsætninger. J Staden Puncerda i Catalonien, som ligger paa Grændsen af Frankerige, har Almuen giort saa store Spectakler, at Commandanten har maattet anraabe det nærmeste Franske Gensd'armerie om Hielp, som ogsaa er indrykket over den Spanske Grændse; Oprørerne havde dræbt alle de Toldbetientere, som de kunde faae fat paa. Juntaen i Corrunna har afsendt en Oberstlieutenant til Kongen for at anmelde for ham, at den vil vedblive at forestaae Provindsens Bestyrelse, saalænge indtil de Cortes kunne blive samlede. - National=Armeen i San Fernando har den 17de Marts foranstaltet en pragtfuld Sørgefest for de Offere for Frieheden, som ere faldne i Cadix den 10de; en utallig Mængde Mennesker, hvoriblandt mange Venner af de dræbte Borgere, bivaanede denne rørende Ceremonie.